
		1. Par “Blusu” kroga attīstību


(A.Plūksna)
A.PLŪKSNA informē par projekta izpildes gaitu, plānoto telpu programmu, 1.un 2.stāva telpu plāniem. Zemākā būvnieka piedāvātā cena pirmajā iepirkumā 1 026 572 EUR, t.sk. PVN, ievērojami pārsniedzot sākotnēji plānotās izmaksas. Piedāvā “Blusu” kroga iespējamos turpmākās izmantošanas risinājumus, rosina līdz š.g. jūlija beigām izskatīt esošā būvprojekta specifikāciju un mazināt prasības, lai izsludinātu jaunu iepirkumu, izsludināt atkārtotu būvdarbu iepirkumu, atkārtoti pieteikt projekta pieteikumu biedrības “Jūras Zeme” konkursā.
KOMISIJA precizē projekta termiņu, debatē par pozīcijām, kuras samazināt, iespējamām projekta izmaiņām.
Ģ.DUBKĒVIČS rosina pārskatīt prasības jaunajam iepirkumam, aicina tās pārskatīt un precizēt, pārprojektēt.
I.REĶE aicina pārskatīt sadarbību ar esošo pakalpojuma sniedzēju, izvērtējot, vai pārprojektēšana būtu rezultatīva. 
L.BERNĀNS rosina sludināt iepirkumu “Projektē un būvē”.
KOMISIJA NOLEMJ: Uzdot APN izskatīt un izvērtēt pirmo ēkas projekta konfigurāciju (Carnikavas novada domes pasūtīts projekts). Sagatavot būvniecības ieceres paredzamo izpildījumu saistībā ar biedrības “Jūras zeme” kritērijiem.

